מספר פנימי: 485640
הכנסת התשע-עשרה

יוזמים:      חברי הכנסת	אלעזר שטרן
					דוד צור
					רינה פרנקל
					שמעון סולומון
					חמד עמאר
					רונן הופמן
					יואל רזבוזוב
					עמרם מצנע
					דב ליפמן
					יריב לוין
					שולי מועלם-רפאלי
					משה גפני
					מאיר פרוש
					יצחק וקנין
					עמר בר-לב
					שמעון אוחיון
					מירי רגב
	
				פ/1544/19			

הצעת חוק הגנת סמלים (תיקון – פגיעה בזיכרון השואה), התשע"ג–2013

תיקון סעיף 5	1.		בחוק הגנת סמלים, התשל"ה–1974 (להלן – החוק העיקרי), בסעיף 5, במקום "או ברגשותיו" יבוא "ברגשותיו או בזיכרון השואה". 	
תיקון סעיף 6	2.	בסעיף 6(א) לחוק העיקרי, במקום "או ברגשותיו" יבוא "ברגשותיו או בזיכרון השואה".	
דברי הסבר
בשנים האחרונות התגלו מקרים בהם נעשה שימוש בסמלים נאציים במדינת ישראל. לעיתים הדבר נעשה במסגרת פעולות מחאה לגיטימיות בעיקרן ולעיתים הדבר נעשה כחלק מפעולות השחתה ונדליסטיות. כך או כך, הדבר פוגע קשות בזיכרון השואה. הקלות הבלתי נסבלת בה נעשה שימוש בסמלים נאציים כחלק מהשיח הציבורי והפוליטי, תוך זלזול מופגן ברגשות ניצולי השואה וצאצאיהם, ראוי לכל גינוי. על אף שבמצב המשפטי כיום ניתן להגיש כתבי אישום כנגד אדם העושה שימוש בסמל הפוגע בתקנת הציבור או ברגשותיו, בפועל, אין הפרקליטות נוהגת להגיש כתב אישום בגין עבירה זו ככל שזו נוגעת לעשיית שימוש בסמל הפוגע בזיכרון השואה.
ההצעה מעגנת בחוק את איסור השימוש בסמלים הפוגעים בזיכרון השואה וזאת על מנת לגנות את התופעה ולמנוע את התפשטותה.
הצעת חוק זהה הונחה על שולחן הכנסת השמונה-עשרה על ידי חבר הכנסת זבולון אורלב (פ/3202/18).

---------------------------------
הוגשה ליו"ר הכנסת והסגנים
והונחה על שולחן הכנסת ביום
ט"ו באב התשע"ג – 22.7.13